open-index/open-wikipedia-markdown huggingface dataset:
Αρκτικός Κύκλος

Ο όρος **Αρκτικός κύκλος** ή **Βόρειος πολικός κύκλος** απαντάται τόσο ως γεωγραφικός όρος, όσο και ως αστρονομικός.

## Γεωγραφικός όρος
Ο **Αρκτικός Κύκλος** είναι ένας από τους πέντε παράλληλους κύκλους γεωγραφικού πλάτους που σηματοδοτούν τους χάρτες της Γης. Είναι ο παράλληλος γεωγραφικού πλάτους 66° 33΄ 38΄΄ βόρεια του Ισημερινού. Ο Αρκτικός κύκλος χωρίζει την Αρκτική ζώνη από την *Βόρεια Ήπια Ζώνη* της κυρίας *[[Εύκρατη Ζώνη|Εύκρατης ζώνης]]*. Ονομάζεται *Αρκτικός* γιατί αντιστοιχεί στο νοτιότερο άκρο του αστερισμού της Μεγάλης Άρκτου.

Ο Αρκτικός Κύκλος σηματοδοτεί τη γεωγραφική περιοχή μέσα στην οποία εμφανίζεται το φαινόμενο της πολικής ημέρας και της πολικής νύχτας: βορειότερα του Αρκτικού Κύκλου, ο αρκτικός ήλιος είναι πάνω από τον ορίζοντα για 24 συνεχόμενες ώρες τουλάχιστον για μια μέρα το χρόνο (για έξι μήνες στους πόλους) – φαινόμενο που αναφέρεται συνήθως ως ήλιος του μεσονυχτίου. Παρομοίως, κατά το Χειμώνα, ο Αρκτικός ήλιος θα βρεθεί κάτω από τον ορίζοντα για 24 ώρες τουλάχιστον για μια μέρα το χρόνο. Στις περιοχές που βρίσκονται ακριβώς πάνω στον Αρκτικό Κύκλο, το φαινόμενο της 24ωρης μέρας και 24ωρης νύχτας εμφανίζονται ακριβώς μια φορά το χρόνο, κατά το θερινό και χειμερινό ηλιοστάσιο αντίστοιχα. 

## Αστρονομικός όρος
Ο Ουράνιος «αρκτικός κύκλος» ή ουράνιος «βόρειος πολικός κύκλος» ονομάζεται στην Ουράνια σφαίρα ο βόρειος παράλληλος κύκλος που παρουσιάζει πολική απόσταση 23&deg; 27΄ ή απόκλιση, από ουράνιο ισημερινό, 66&deg; 33΄.

## Δείτε επίσης
*Αρκτική

## Εξωτερικοί σύνδεσμοι
*Τοπογραφικός χάρτης του Αρκτικού Κύκλου
*Τι είναι ο Αρκτικός Κύκλος;
### Ψηφιακό αρχείο ΕΡΤ
*
*
*

Κατηγορία:Φυσική γεωγραφία
Κατηγορία:Χαρτογραφία
Κατηγορία:Κοσμογραφία
Κατηγορία:Γεωδαισία
Αλθίνγκι

Το **Αλθίνγκι** (ισλανδικά: *Alþingi* ή παλαιότερα *Alþing*) είναι το εθνικό κοινοβούλιο, κυριολεκτικά το ‘all-thing’ (ή Γενική Συνέλευση) της Ισλανδίας. Ιδρύθηκε το 930 στο Θίνγκβελιρ (Þingvellir) ή αλλιώς περιοχή συνέλευσης, 45 χλμ περίπου ανατολικά από την μετέπειτα πρωτεύουσα της χώρας, το Ρέικιαβικ, και το γεγονός αυτό σημάδευσε την έναρξη της Ισλανδικής Κοινοπολιτείας. Ακόμα και μετά την ένωση της Ισλανδίας με τη Νορβηγία, στο Αλθίνγκι λάμβαναν χώρα οι συνελεύσεις στο Θίνγκβελλιρ μέχρι το 1799, όταν διεκόπη για μερικές δεκαετίες. Αποκαταστάθηκε το 1844 και μετακινήθηκε στο Ρέικιαβικ, όπου βρίσκεται από τότε. Το σημερινό κοινοβουλευτικό κτήριο, το Αλθορνίγκιχους (Althorningishús ή Alþingishúsið), κατασκευάστηκε το 1881, από λαξευμένη Ισλανδική πέτρα. 

Το σύνταγμα της Ισλανδίας παρέχει έξι ελεγκτικά εκλογικά σώματα με τη δυνατότητα αύξησης σε επτά. Τα όρια των εκλογικών σωμάτων καθορίζονται από νομοθεσία. Κάθε εκλογικό σώμα εκλέγει εννέα μέλη. Επιπροσθέτως, σε κάθε κόμμα ορίζονται θέσεις βασισμένες στην αναλογία της συνολικής εθνικής ψήφου με σκοπό ο αριθμός των μελών στο κοινοβούλιο για κάθε πολιτικό κόμμα να είναι λιγότερο ή περισσότερο ανάλογη της συνολικής ελεγκτικής υποστήριξης. Ένα κόμμα πρέπει να έχει κερδίσει τουλάχιστον πέντε τοις εκατό της εθνικής ψήφου για να είναι εκλόγιμο σ’ αυτές τις αναλογικά διανεμόμενες έδρες. Η πολιτική συμμετοχή στην Ισλανδία είναι πολύ υψηλή: συνήθως πάνω από το 80% του εκλογικού σώματος συμμετέχει στις εκλογές.
Άγνωστο στους αρχαίους συμμετέχοντες του Αλθίνγκι, το Θίνγκβελλιρ βρίσκεται μεταξύ των ορίων της Βορειοαμερικάνικης και Ευρωπαϊκής ηπειρωτικής πλάκας. 

## Ίδρυση
Το Αλθίνγκι είναι το παλαιότερο κοινοβούλιο στον κόσμο. Η εγκαθίδρυσή του, ως εξωτερική συνέλευση στις πεδιάδες του Θίνγκβελλιρ περίπου από το 930 μ.Χ., έθεσε τα θεμέλια για μία ανεξάρτητη εθνική ύπαρξη για υτην Ισλανδία. Αρχικά, το Αλθίνγκι ήταν μια γενική συνέλευση του έθνους, όπου οι πιο ισχυροί Ηγέτες (*goðar*) συναντώνταν για να αποφασίσουν για τη νομοθεσία και να απονείμουν δικαιοσύνη. Έπειτα, όλοι οι ελεύθεροι άνθρωποι μπορούσαν να παραβρεθούν στις συνελεύσεις που συνήθως ήταν το βασικό κοινωνικό γεγονός της χρονιάς και συγκέντρωναν μεγάλα πλήθη αγροτών και των οικογενειών τους, όσους προσέφευγαν σ' αυτό για να επιλύσουν τις διαμάχες τους και εμπόρους, τεχνίτες, αφηγητές και ταξιδιώτες.

## Πρόεδρος του Κοινοβουλίου
Ο **Πρόεδρος του Αλθίνγκι** (ισλανδικά:  Forseti Alþingis) είναι ο επικεφαλής του κοινοβουλίου.

## Πρόεδροι του Ενωμένου Αλθίνγκι (1875–1991)
Source: 

## Πρόεδροι του μονοθάλαμου Αλθίνγκι (1991–σήμερα)
Πηγή: 

## Παραπομπές


## Εξωτερικοί σύνδεσμοι
* 
* Γενικές πληροφορίες για το Αλθίνγκι
* Συλλογή εικόνων από το Αλθίνγκι από το www.islandsmyndir.is 

Κατηγορία:Πολιτική της Ισλανδίας
Ισλανδια
Ναυπήγηση

**Ναυπήγηση** (shipbuilding) καλείται η κατασκευή - το χτίσιμο - πλοίου (ship construction) που γίνεται σε ειδικές τεχνικές μονάδες (χώρους) καλούμενες ναυπηγείο (Shipyard, yard) ή Ναυπηγική Βιομηχανία (shipbuilding industry) με σχέδια (ναυπηγικά) πάνω σε "ναυπηγικές κλίνες" (building berths) υπό την επίβλεψη ειδικών επιστημόνων - τεχνικών τους "ναυπηγούς" (naval constructors) βάσει των κανόνων της Ναυπηγικής (shipbuilding).

Η ναυπήγηση πλοίου αναλαμβάνεται από μιά επιχείρηση με την υπογραφή μεταξύ αυτής και του παραγγέλοντος, της "σύμβασης ναυπηγήσεως" (shipbuilding contract) που περιλαμβάνει λεπτομερειακά στοιχεία του υπό ναυπήγηση πλοίου, τη τιμή ναυπήγησης και το νόμισμα στο οποίο θα καταβληθεί η αξία, τις αποζημιώσεις εξ υπαιτιότητας του κατασκευαστού, το χρόνο παράδοσης, τις παρεχόμενες εγγυήσεις του κατασκευαστή, τους όρους πληρωμής, την ασφαλιστική κάλυψη, θέματα διαιτησίας, ρήτρα υπαναχώρησης κ.ά.

Η ναυπήγηση γίνεται βάσει κανόνων και υπό την εποπτεία επιθεωρητών, από Νηογνώμονες ή την Επιθεώρηση Εμπορικών Πλοίων (Υ.Ε.Ν./ΕΕΠ).

## Δείτε επίσης
*Πλοίο υπό ναυπήγηση

## Εξωτερικοί σύνδεσμοι
* 

Κατηγορία:Πλοίο
Γιώργος Μουζάκης

Ο **Γιώργος Μουζάκης** (Αθήνα, 15 Αυγούστου 1922 – 27 Αυγούστου 2005) ήταν Έλληνας συνθέτης, κυρίως του ελαφρού ελληνικού τραγουδιού.

## Βιογραφία
Έκανε την πρώτη του εμφάνιση ως τρομπετίστας το 1938 και ο πρώτος του δίσκος κυκλοφόρησε το 1946.

Σπούδασε στο Ωδείο Αθηνών (1939-1947) και συνέχισε εκπαίδευση στην Αυστρία και Γερμανία (1952-1954). Έγραφε μουσική κυρίως για το θέατρο και για χορό. Διατηρούσε δική του ορχήστρα από το 1940. Ο ίδιος έπαιζε τρομπέτα, πιάνο, φιλικόρντα και τρομπόνι.

Τη δική του σφραγίδα φέρουν περίπου 2.500 μουσικές μελωδίες, επενδύσεις και τραγούδια (ελαφρά και κλασικά), μουσική για πάνω από 200 θεατρικά έργα (ελαφρά), 20 μουσικές κωμωδίες και περίπου 60 κινηματογραφικές ταινίες, καθώς και μια συμφωνία (πρώτη), μια σουίτα (αρχαϊκή) και τη λαϊκή όπερα *Ο Μηνάς ο ρέμπελος*. Επίσης έγραψε μουσική για βαριετέ (1940-1948). Από τα πιο γνωστά του τραγούδια είναι «Η σκλάβα», «Θέλω κοντά σου να μείνω», «Κάποιο δειλινό», «Έλα μου κοπέλα μου», «Εγώ θα σ' αγαπώ και μη σε νοιάζει», «Αδυναμία μου», «Ένας φίλος ήρθε από τα παλιά», «Σου σφυρίζω», «Όμορφη που ήτανε η παλιοπαρέα μας», «Έχω απόψε ραντεβού», «Καλωσόρισες έρωτα», «Θέλω ρούμπα να χορεύω», «Σ' αγαπώ σ' όλες τις γλώσσες» αλλά και ο Ύμνος του Παναθηναϊκού.

Υπήρξε μέλος της Εταιρίας Ελλήνων Μουσουργών και του Πανελλήνιου Μουσικού Συλλόγου. Είχε δώσει πολλές συναυλίες ακόμη και εκτός Ελλάδος, όπως στην Αμερική, Αυστραλία, Βουλγαρία, Καναδά, Πολωνία, Ρουμανία και αλλού.

Επονομάστηκε «βασιλιάς της επιθεώρησης». Ήταν ο δημιουργός των τηλεοπτικών εκπομπών *Από τον παππού στον εγγονό* και *Μελωδίες και ρυθμοί*. Ειδικότερα, το τραγούδι του "Μάμπο μπραζιλέρο" από την ταινία *[[Η ωραία των Αθηνών]]*, 1954, είναι πάντα επίκαιρο και ενθουσιάζει γέρους, νέους και παιδιά.

Είχε τιμηθεί με το Α' Βραβείο ενορχήστρωσης ΣΟΠΟΤ (Πολωνία 1966), Α' Βραβείο τραγουδιού Φεστιβάλ Θεσσαλονίκης (1967). Επίσης, για τρεις συνεχόμενες χρονιές, με το Ξενοπούλειο Έπαθλο (1952, 1953 και 1954) και το 1973 με το Βραβείο Ελλήνων Λογοτεχνών. Τέλος, το 2003 τιμήθηκε από τον Πρόεδρο της Δημοκρατίας για την 68χρονη προσφορά του.

Ήταν κάτοικος Αθηνών (Παπάγου) και μιλούσε Ιταλικά και Αγγλικά.

## Μουσική για ταινίες

## Πηγές
* Who's Who 1979" σ.434

Κατηγορία:Έλληνες μουσικοί
Κατηγορία:Έλληνες τραγουδοποιοί
Κατηγορία:Παναθηναϊκός Α.Ο.
Κατηγορία:Έλληνες συνθέτες μουσικής ταινιών
Κατηγορία:Απόφοιτοι του Ωδείου Αθηνών
Μανού Τζινόμπιλι

Ο **Μανού Τζινόμπιλι** (*Emanuel David Ginóbili*,  πλήρες όνομα Μανουέλ Δαβίδ Τζινόμπιλι, 28 Ιουλίου 1977) είναι Αργεντινός πρώην καλαθοσφαιριστής με σπουδαία καριέρα σε συλλογικό και εθνικό επίπεδο. Ο κορυφαίος της πατρίδας του όλων των εποχών, αγωνίστηκε κατά το μεγαλύτερο διάστημα της καριέρας του στους Σαν Αντόνιο Σπερς και είναι μέλος του Naismith Memorial Basketball Hall of Fame. 

Ξεκίνησε το μπάσκετ σε επαγγελματικό επίπεδο από την ομάδα Andino το 1995-1996 και τον επόμενο χρόνο μεταγράφηκε στη Μπαΐα Μπλάνκα. Συνέχισε σε ιταλικές ομάδες, όπου έπαιξε και στην Ευρωλίγκα με τη Βίρτους Μπολόνια. Με τους Σαν Αντόνιο Σπερς κατέκτησε τέσσερις φορές τον τίτλο του NBA (2003, 2005, 2007, 2014)

Είναι πρώην διεθνής με την Εθνική Αργεντινής την οποία τo 2004 οδήγησε στο χρυσό ολυμπιακό μετάλλιο στην Αθήνα. Ο Τζινόμπιλι ονομάστηκε πολυτιμότερος παίκτης σε αυτό το ολυμπιακό τουρνουά.

Είναι ο μοναδικός παίκτης στην ιστορία που κατέκτησε το πρωτάθλημα Ευρώπης, ένα χρυσό μετάλλιο σε Ολυμπιακούς Αγώνες και ένα πρωτάθλημα ΝΒΑ.

## Παραπομπές


## Βιβλιογραφία
* Frescó, Daniel, *Manu, el Cielo con las Manos* (2005) Aguilar 304pp. ISBN 987-04-0271-2 - βιογραφία (στα ισπανικά)

Κατηγορία:Αργεντινοί καλαθοσφαιριστές
Κατηγορία:Καλαθοσφαιριστές αργεντίνικων συλλόγων
Κατηγορία:Καλαθοσφαιριστές Εστουντιάντες ντε Μπαία Μπλάνκα
Κατηγορία:Καλαθοσφαιριστές Βιόλα Ρέτζο Καλάμπρια
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές All-Star Game (NBA)
Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κατηγορία:Καλαθοσφαιριστές στους Θερινούς Ολυμπιακούς Αγώνες 2008
Κατηγορία:Καλαθοσφαιριστές στους Θερινούς Ολυμπιακούς Αγώνες 2012
Κατηγορία:Ολυμπιονίκες της καλαθοσφαίρισης
Κατηγορία:Πρόσωπα με επίκτητη ιταλική ιθαγένεια
Κατηγορία:Καλαθοσφαιριστές Εθνικής Αργεντινής
Κατηγορία:Αργεντινοί καλαθοσφαιριστές στο NBA
Κατηγορία:Εισαχθέντες στο Naismith Memorial Basketball Hall of Fame
Ναυπηγική βιομηχανία

Η **Ναυπηγική Βιομηχανία** (αγγλ.:Shipbuilding Industy) σαν Βιομηχανικός Κλάδος είναι εκείνος που αντικείμενό του είναι η ναυπήγηση (κατασκευή πλοίων), επισκευή, μετασκευή και συντήρηση πλοίων, όμως σαν οικονομική δραστηριότητα συμπίπτει με την έννοια του ναυπηγείου.
Ο κλάδος της ναυπηγικής βιομηχανίας αποτελεί τον κύριο παράγοντα της "ναυτιλιακής υποδομής" μιας χώρας γιατί εφενός εξυπηρετεί τη Ναυτιλία, αφ΄ ετέρου συμβάλλει στη ναυτιλιακή ανάπτυξη της ίδιας της χώρας.

Στον ευρύ βιομηχανικό αυτό κλάδο υπάγονται: 1) Μονάδες ναυπήγησης, επισκευής και μετασκευής πλοίων. 2) Μονάδες ναυπήγησης μόνο και 3) Μονάδες επισκευής, που διακρίνονται όλες σε κρατικές ή δημόσιες (όταν ανήκουν στο κράτος ή σε κρατικούς οργανισμούς) και σε ιδιωτικές όταν ανήκουν σε ιδιωτικές επιχειρήσεις. Επίσης διακρίνονται σε ναυπηγοεπισκευαστικές βιομηχανίες και σε επισκευαστικές βάσεις και μονάδες δεξαμενισμού. Ανάλογα με την ικανότητα ανάληψης εργασιών ή επισκευών επί διαφόρων μεγεθών πλοίων (και αυτό εξαρτάται από τη δυναμικότητα των Δεξαμενών που διαθέτουν) διακρίνονται σε Μεγάλες, Μεσαίες (ή Μέσες) και Μικρές μονάδες.

Χαρακτηριστικό είναι ότι για τις μεγάλες μονάδες απαιτούνται πολλά κεφάλαια ενώ και ο αριθμός των εργαζομένων είναι πολύ μεγάλος. Η ανάπτυξη του κλάδου αυτού συμβάλλει στην εισροή συναλλάγματος και ταυτόχρονα στην αποφυγή διαρροής του από τέτοιες δραστηριότητες των πλοιοκτητών σε ναυπηγεία άλλων χωρών.

Στην Ελλάδα λειτουργούν τρεις μεγάλες τέτοιες μονάδες, τα Ελληνικά Ναυπηγεία Σκαραμαγκά που απασχολούν περί τους 5000 εργαζόμενους, ιδρύθηκαν το 1957, τα Ναυπηγεία Ελευσίνος που ιδρύθηκαν το 1969, τα ναυπηγεία Νεώριο Σύρου που ιδρύθηκαν υπό νέα μορφή το 1970, των οποίων και ακολουθούν ωε μεσαίες μονάδες τα ναυπηγεία Χαλκίδας, Πύλου, Καλαμάτας καθώς επίσης και πλήθος άλλων μεσαίων και μικρών μονάδων κυρίως στο Πέραμα (Πειραιά) από τις οποίες ξεχωρίζουν: τα "Ενωμένα ναυπηγεία Περάματος - Ιτέας", το Ναυπηγείο "Αργώ", τα "Ναυπηγεία Σαλαμίνος Α.Ε.", η "Επισκευαστική Βάσις Κυνοσούρας Α.Ν.Β.Ε.", Τα "Ναυπηγεία ΝΑΥΣ" των Αφων Φιλίππου, το Ναυπηγείο Γενικών Επιχειρήσεων Περάματος (συγκρότημα της Εμπορικής Τράπεζας), τα "Ναυπηγεία Αναστασιάδη - Τσορτανίδη", τα "Ναυπηγεία Γκούμα" Σαλαμίνας και τα "Ναυπηγεία Κορωναίου".

Κατηγορία:Ναυπηγική
Κατηγορία:Βιομηχανία
Εταιρεία

**Εταιρεία** ή και **εταιρία**  είναι η οποιαδήποτε ένωση προσώπων φυσικών ή νομικών προς επίτευξη κάποιου κοινού σκοπού. Συνεπώς η εταιρεία δεν έχει πάντα κερδοσκοπικό χαρακτήρα, αλλά μπορεί να είναι θρησκευτικού, πολιτικού, φιλανθρωπικού ή άλλου σκοπού.

## Οι εταιρείες στην Ελλάδα
Οι εταιρικές επιχειρήσεις είναι αποτέλεσμα της συνεργασίας δυο ή περισσότερων ατόμων ή φορέων, με σκοπό το καλύτερο δυνατό αποτέλεσμα. Εμφανίζονται σε πολλές μορφές, όπως ομόρρυθμη, ετερόρρυθμη, Ανώνυμη Εταιρεία κτλ. και έχουν πολλά πλεονεκτήματα σε σχέση με τις ατομικές: ευκολότερη συγκέντρωση κεφαλαίων, μεγαλύτερη πιστοληπτική ικανότητα, ορθότητα αποφάσεων λόγω του συλλογικού χαρακτήρα κτλ. Βεβαίως υπάρχουν και μειονεκτήματα, όπως, για παράδειγμα, η βραδύτητα στη λήψη αποφάσεων, η δυσκολία προσαρμογής στις αλλαγές της αγοράς λόγω της πολυπλοκότητας της παραγωγής της κ.ά. Διακρίνονται κυρίως σε: 
*Προσωπικές (Ο.Ε., Ε.Ε., αφανείς)
*Κεφαλαιουχικές - Απρόσωπες (Ι.Κ.Ε., Ε.Π.Ε., Α.Ε.) 

Στην εταιρεία συμμετέχουν δύο ή περισσότεροι συμβαλλόμενοι. Με την ίδρυση μιας εταιρείας γίνεται ο συνδυασμός των πόρων των συμβαλλόμενων έτσι ώστε να επιτευχθεί ο σκοπός της, κάτι που το καθένα από τα συμβαλλόμενα μέρη δεν θα μπορούσε ή θα απαιτούσε δυσανάλογα μεγάλο κόπο για να το πραγματοποιήσει μόνο του.

Σύμφωνα με τον Αστικό Κώδικα, εταιρεία είναι η αμφοτεροβαρής σύμβαση με την οποία δύο ή περισσότερα πρόσωπα αναλαμβάνουν μεταξύ τους την υποχρέωση να επιδιώξουν ένα κοινό σκοπό, καταβάλλοντας ίσες, αν δεν έχει οριστεί διαφορετικά, προς το μέγεθος εισφορές.

### Κατηγορίες εταιρειών
Υπάρχουν διάφορων ειδών εταιρείες αναλόγως της σύμβασης που έχουν υπογράψει τα συμβαλλόμενα μέρη, όπως:

* Ομόρρυθμη Εταιρεία (Ο.Ε.)
* Ετερόρρυθμη Εταιρεία (Ε.Ε.)
* Ιδιωτική Κεφαλαιουχική Εταιρεία (Ι.Κ.Ε.) 
* Εταιρεία Περιορισμένης Ευθύνης (Ε.Π.Ε.)
*Ανώνυμη Εταιρεία (Α.Ε.)
* Αστική Εταιρεία
* Αφανής Εταιρεία
* Συνεταιρισμός
* Κοινωνία Αστικού Δικαίου

### Καταστατικό
Αν η εταιρεία συσταθεί με έγγραφη συμφωνία, η συμφωνία αυτή ονομάζεται καταστατικό. Στις εμπορικές εταιρείες (προσωπικές και κεφαλαιουχικές) η ύπαρξη καταστατικού είναι αναγκαία προϋπόθεση σύστασης της εταιρείας. Για λόγους προστασίας των συναλλασσομένων με την εταιρεία μπορεί ο νόμος να απαιτεί (ανάλογα με τον τύπο της εταιρείας) τη δημοσίευση του καταστατικού, ώστε τρίτοι να μπορούν να διαπιστώσουν ποιος έχει εξουσία εκπροσώπησης της εταιρείας. Σε απλές μορφές εταιρείας (αστική, αφανής) η ύπαρξη γραπτού καταστατικού δεν είναι αναγκαία.

## Δείτε επίσης
* Μητρική εταιρεία
* Θυγατρική εταιρεία
* Είδη επιχειρηματικής οντότητας

## Παραπομπές


Κατηγορία:Επιχειρήσεις
Κατηγορία:Εμπορικό Δίκαιο
Κατηγορία:Εταιρική μορφή
.is

**.is** είναι ο top-level domain κωδικός χώρας για την Ισλανδία στο διαδίκτυο.

## Δείτε επίσης

* Κατάλογος top-level domains

## Παραπομπές

## Εξωτερικοί σύνδεσμοι

* Πληροφορίες whois για το .is whois (IANA)  
* Εταιρεία διαχείρισης μητρώου .is
* Έκθεση DNS για το top-level domain .is.

Κατηγορία:Top-level domains
Κατηγορία:Ισλανδία
Lofsöngur

**Lofsöngur** (Ισλανδικά: Ύμνος), γνωστός και ως ***Ó Guð vors lands*** ή *Ο Θεός της Πατρίδας μας*, είναι ο εθνικός ύμνος της Ισλανδίας. Οι στίχοι είναι του Ματτίας Γιόχουμσσον και η μουσική του Σβάινμπγιερν Σβάινμπγιερνσσον. Ο ύμνος έχει τρεις στροφές αλλά χρησιμοποιείται μόνο η πρώτη. Μουσικά το *Ó Guð vors lands* είναι ένας από τους δυσκολότερους εθνικούς ύμνους και πολλοί Ισλανδοί δεν μπορούν να τον τραγουδήσουν. Οι στίχοι επίσης έχουν δεχτεί κριτική για το θρησκευτικό τους θέμα.

Πολλά άλλα πατριωτικά άσματα τραγουδιούνται για να δείξουν την αφοσίωση στην Ισλανδία, όπως τα: "Ísland er land mitt" (Η Ισλανδία είναι η χώρα μου), "Öxar við ánna" (δίπλα στον ποταμό του τσεκουριού), "Ó fögur er vor fósturjörð" (ω, πόσο όμορφη είναι η χώρα μας), "Hver á sér fegra föðurland?" (ποιος έχει πιο όμορφη πατρίδα?), "Ástkæra Ísafold"(αγαπημένη Ισλανδία), "Ég vil elska mitt land" (θέλω να αγαπώ τη χώρα μου), "Úr útsæ rísa Íslandsfjöll" (από τη θάλασσα ξεπροβάλλουν τα βουνά της Ισλανδίας), το "νεώτερο" (από το συγκρότημα Μπαγκαλούτουρ), "Ísland ég elska þig" (Ισλανδία σ´αγαπώ), καθώς και αρκετά άλλα.

## Ο ύμνος
 

## Εξωτερικοί σύνδεσμοι

* Ο εθνικός ύμνος της Ισλανδίας

Κατηγορία:Εθνικά σύμβολα της Ισλανδίας
Κατηγορία:Εθνικοί ύμνοι
Top-level domain

Ένα **top-level domain** (TLD) είναι το τελευταίο κομμάτι ενός ονόματος τομέα (domain name) στο Διαδίκτυο. Για παράδειγμα στο domain *wikipedia.org* το top-level domain είναι το *.org* (ή *ORG* καθώς στα ονόματα domain δεν γίνεται διάκριση πεζών-κεφαλαίων χαρακτήρων).

Η αρχή *Internet Assigned Numbers Authority* (IANA) κατηγοριοποιεί τα top-level domains σε τρεις τύπους:
* **top-level domains κωδικών χωρών (ccTLD)**: Χρησιμοποιούνται από χώρες ή εξαρτώμενες περιοχές. Είναι μήκους δύο γραμμάτων, για παράδειγμα *fr* για τη Γαλλία και *gr* για την Ελλάδα.
* **[[γενικά top-level domains]] (gTLD)**: Χρησιμοποιούνται (τουλάχιστον θεωρητικά) από συγκεκριμένες κλάσεις οργανισμών (για παράδειγμα *com* για εμπορικούς οργανισμούς). Είναι μήκους τριών ή περισσότερων χαρακτήρων. Τα περισσότερα γενικά top-level domains μπορούν να κατοχυρωθούν παγκόσμια, αλλά για ιστορικούς λόγους τα *gov* και *mil* περιορίζονται για χρήση μόνο από τις κυβερνήσεις και τον στρατό των ΗΠΑ και του Καναδά.
* **δομικά top-level domains**: Το μοναδικό είναι το *arpa*.
## Εξωτερικοί σύνδεσμοι

Κατηγορία:Domain name system
Κέφλαβικ

thumb|right|Το λιμάνι του Κέφλαβικ

Το **Κέφλαβικ** (ισλ. Keflavík: προφέρεται [ˈcʰɛplaˌviːk], ἠ περίπου «**Κέπλαβικ**») είναι η τρίτη μεγαλύτερη πόλη της Ισλανδίας μετά το Ρέικιαβικ και το Άκουρεϊρι. Είναι η πρωτεύουσα της Νότιας Χερσονήσου. Έχει πληθυσμό 8.169 κατοίκους (2009). Μαζί με το Νιάρδβικ (Njarðvík) και το Χάφνιρ (Hafnir) αποτελoύν το δήμο του Ρέικιανεσμπαιρ (Reykjanesbaer). Στην πόλη μέχρι το 2006 έδρευε σημαντική βάση του ΝΑΤΟ.

Ιδρύθηκε τον 16ο αιώνα και αναπτύχθηκε εξαιτίας της αλιείας και της αλιευτικής βιομηχανίας. Αργότερα η ανάπτυξη της πόλης δέχθηκε ώθηση από τον τουρισμό και το Διεθνές Αεροδρόμιο Κέφλαβικ κατασκευασμένο από τις ΗΠΑ τη δεκαετία του '40. Στο αεροδρόμιο εδρεύει και η νατοϊκή στρατιωτική βάση . 

Κατά τη διάρκεια του Β'Παγκοσμίου Πολέμου και του Ψυχρού Πολέμου, η βάση διαδραμάτισε σημαντικό ρόλο στον έλεγχο της θαλάσσιας και υποθαλάσσιας κίνησης από την Νορβηγική και Γροιλανδική θάλασσα στον Ατλαντικό ωκεανό. Ωστόσο, μετά την κατάρρευση της Σοβιετικής Ένωσης ο ρόλος της βάσης έχει τεθεί υπό αμφισβήτηση καθώς ελαχιστοποιήθηκε η απειλή υποβρυχίων που διασχίζουν τη Βόρεια Θάλασσα προς τον Ατλαντικό . 

Στην Ισλανδία η πόλη είναι γνωστή και ως πλούσια πηγή μουσικών στις δεκαετίες του '60 και '70, και γι' αυτό είναι γνωστή και ως "bítlabærinn" ή "Η Μπιτλ Πόλη". 

## Παραπομπές


## Εξωτερικοί σύνδεσμοι
* 
* Reykjanesbær - εικόνες από το islandsmyndir.is

Κατηγορία:Πόλεις της Ισλανδίας
Ρετσιτατίβο

Το **ρετσιτατίβο** (*recitativo*) είναι μια μορφή μουσικής σύνθεσης, περισσότερο μουσικής επένδυσης, περιορισμένης χρονικής διάρκειας, ιδιαίτερα όμως συνηθισμένη στην όπερα, το ορατόριο και την καντάτα. Αποτελεί ένα είδος μελωδικής αφήγησης για φωνή, την οποία συνοδεύει ένα μικρό μουσικό σύνολο (*recitativo secco*), συνήθως με την παρουσία τσέμπαλου και βιολοντσέλου, ή μια ορχήστρα (*recitativo accompagnato*), ακολουθώντας όμως τις διακυμάνσεις του λόγου. 

Ως μέρος της δομής της όπερας, το ρετσιτατίβο έχει τη μορφή διαλόγου ή μονολόγου που προάγει την πλοκή του έργου και αναφέρεται συχνά σε αντιδιαστολή με την άρια. Χαρακτηρίζεται ανάλογα με το είδος του έργου, π.χ. δραματικό, ελαφρύ, κ.λπ.. Η χρήση του ρετσιτατίβου σε όλα τα μουσικά είδη, ειδικά όμως στην όπερα, κρίνεται ιδιαίτερα σημαντική αλλά και χρηστική, εφόσον συμβάλλει αποφασιστικά στην εξέλιξη και προώθηση της πλοκής, διευκολύνοντας συγχρόνως τον θεατή να κατανοήσει ευκολότερα το έργο και να συνδέσει το εξελισσόμενο τμήμα του με τα προηγούμενα.

Ο όρος χρησιμοποιείται κάποτε και για τμήματα καθαρά οργανικών έργων, όπως η σονάτα ή συμφωνία. Τα μέρη αυτά είναι γραμμένα για σόλο όργανο και χαρακτηρίζονται από μια μελωδική γραμμή που θυμίζει φωνητική μουσική.

Ο όρος «ρετσιτατίβο» άρχισε να καθιερώνεται με την κοσμική μουσική της Καμεράτας του Κόμη Μπάρντι, στα τέλη του 16ου αιώνα, στη Φλωρεντία. Τον 17ο και 18ο αιώνα εμφανίζεται στην Ιταλία ως θρησκευτική μουσική το λεγόμενο *ρετσιτατίβο σέκο*, όπως επίσης το *ρετσιτατίβο ακομπανιάτο* ή *ρετσιτατίβο στορμεντάτο*, καθώς και το *ρετσιτατίβο αριόζο* (αναφερόμενο σε άριες). Το ρετσιτατίβο σέκκο  εξελίσσεται στην όπερα μπούφα σε ένα ύφος γρήγορου διαλόγου που ονομάζεται parlando.

Το ρετσιτατίβο συναντάται και σήμερα. 

## Παρααπομπές


Κατηγορία:Μουσική μορφολογία
Κατηγορία:Όπερα
Άρια

Η **άρια** (*aria* ή *air*) είναι μουσικός όρος που αρχικά χρησιμοποιήθηκε για να περιγράψει κάθε εκφραστική μελωδία για φωνή. Σήμερα, ο ίδιος όρος περιγράφει ένα αυτόνομο μουσικό φωνητικό κομμάτι με συνοδεία οργάνων και συνήθως ολοκληρωμένης ορχήστρας. Η άρια αποτελεί αναπόσπαστο μέρος της όπερας, μαζί με το ρετσιτατίβο, ενώ συναντάται και σε ορατόρια ή καντάτες. Ορισμένοι συνθέτες, όπως ο Μπετόβεν και ο Μότσαρτ έχουν επίσης δημιουργήσει και "άριες για κοντσέρτα" (*concert arias*). 

Η άρια ως είδος μουσικής σύνθεσης, γεννήθηκε τον 14ο αιώνα και σήμαινε ένα συγκεκριμένο είδος τραγουδιού. Συνδεόταν παράλληλα με αμιγώς ορχηστρική μουσική, γεγονός που δεν ισχύει σήμερα. Στην κλασική περίοδο της μουσικής, η μορφή της άριας που κυριαρχούσε ήταν η λεγόμενη άρια *da capo*, δηλαδή άρια με επανάληψη. Η μουσική της βασιζόταν σε ένα ποίημα δύο στροφών με την πρώτη να επαναλαμβάνεται μετά τη δεύτερη. Αυτού του είδους η άρια αναπτύχθηκε περισσότερο μέχρι τα μέσα του 18ου αιώνα. Αργότερα, πολλοί συνθέτες προσπάθησαν να την συντομεύσουν περιορίζοντας ή εξαλείφοντας την επανάληψη.

## Εξωτερικοί σύνδεσμοι
* 
* Aria Database

Κατηγορία:Μουσική μορφολογία
Κατηγορία:Όπερα
Άκουρεϊρι

Το **Άκουρεϊρι** () είναι η τέταρτη μεγαλύτερη πόλη της Ισλανδίας. Έχει πληθυσμό 18.191 κατοίκους. 

Οι Βίκινγκς κατοίκησαν στην περιοχή περί τον 9ο αιώνα μ.Χ. Η πρώτη γραπτή μαρτυρία για την πόλη ανάγεται στο 1562.

Στο Άκουρεϊρι υπάρχουν πολλές βιοτεχνίες επεξεργασίας ψαριών, αρκετές βιομηχανίες ενώ ακμάζουσα είναι και η τουριστική δραστηριότητα. Είναι έδρα ενός μικρού Πανεπιστημίου καθώς επίσης και ενός από τα πιο ενδιαφέροντα λύκεια. Στην πόλη λειτουργεί βοτανικός κήπος.

Απέχει 390 χλμ. από το Ρέικιαβικ. Το κλίμα είναι από τα ηπιότερα σε ολόκληρο το νησί. Η άνοιξη και το καλοκαίρι είναι σχετικά ήπια ενώ ο χειμώνας αρκετά δριμύς, με πολλές χιονοπτώσεις, περισσότερες και από την πρωτεύουσα. 

Η πόλη είναι επίσης γνωστή για την εξαιρετική θέση της και την εγγύτητά της με τον πολικό κύκλο. Προσωνύμιό της είναι "*η πόλη του [[ήλιος του μεσονυχτίου|ήλιου του μεσονυχτίου]]*".

## Γεωγραφία
### Κλίμα

## Εκπαίδευση
thumb|Το Menntaskólinn που είναι το δεύτερο παλαιότερο Κολλέγιο στην Ισλανδία.
Στο Άκουρεϊρι υπάρχουν δύο γυμνάσια (16 έως 20), το Κατώτερο Κολλέγιο (*Menntaskólinn á Akureyri*) που ιδρύθηκε το 1880 και είναι το δεύτερο παλαιότερο στην Ισλανδία, και το Επαγγελματικό Κολέγιο (*Verkmenntaskólinn á Akureyri*) που ιδρύθηκε το 1984.

Η πόλη είναι επίσης η έδρα του Πανεπιστημίου του Άκουρεϊρι (*Háskólinn á Akureyri*), που ιδρύθηκε το 1987. Το Πανεπιστήμιο έχει τρεις σχολές, τη Σχολή Επιχειρήσεων και Επιστημών, τη Σχολή Ανθρωπιστικών και Κοινωνικών Επιστημών και τη Σχολή Επιστημών Υγείας.
 
Ακόμα στην πόλη λειτουργούσε η Σχολή Επιστημών Ανανεώσιμων Πηγών Ενέργειας (RES - Orkuskólinn) που ιδρύθηκε το 2006 και καταργήθηκε το 2011. Αυτή η Σχολή πρόσφερε μεταπτυχιακά διπλώματα σε συνεργασία με το Πανεπιστήμιο του Άκουρεϊρι και το Πανεπιστήμιο της Ισλανδίας.

## Αθλητισμός
Στo δήμο του Άκουρεϊρι εδρεύουν είκοσι δύο αθλητικοί σύλλογοι οι οποίοι υπάγονται στην Αθλητική Ένωση Άκουρεϊρι (*Íþróttabandalag Akureyrar, IBA*) που είναι μέλος της Εθνικής Ολυμπιακής και Αθλητικής Ένωσης της Ισλανδίας.

Παρακάτω είναι μία λίστα των ομάδων του Άκουρεϊρι που αγωνίζονται στα ομαδικά αθλήματα:

## Αδελφοποιήσεις
Οι ακόλουθες πόλεις που έχουν αδελφοποιηθεί με το Άκουρεϊρι:

*  Βάγκουρ, Νήσοι Φερόες (2002)
*  Βεστερός, Σουηδία (1953)
*  Γκίμλι, Καναδάς (1975)
*  Γκρίμσμπι, (2007) (συμφωνία φιλίας και αλιείας)
*  Κουριτίμπα, Βραζιλία (2013)
*  Λάχτι, Φινλανδία (1953)

*  Μούρμανσκ, Ρωσία (1994)
*  Νάρσακ, Γροιλανδία (1975)
*  Ντένβερ, Ηνωμένες Πολιτείες (2012)
*  Ράντερς, Δανία (1953)
*  Τσεσμέ, Τουρκία
*  Ώλεσουντ, Νορβηγία (1953)

## Παραπομπές


## Εξωτερικοί σύνδεσμοι

* Επίσημη ιστοσελίδα του Άκουρεϊρι

Κατηγορία:Πόλεις της Ισλανδίας
Ορατόριο

Το **ορατόριο** είναι μεγάλης κλίμακας λυρική μουσική σύνθεση για ορχήστρα, σόλο φωνές και χορωδία. Η δομή του είναι πανομοιότυπη με αυτή της όπερας, διαφέρει όμως στο ότι δεν περιέχει καθόλου σκηνική θεατρική δράση. Επιπλέον, η πλοκή των ορατορίων είναι κατά κανόνα λιγότερο σύνθετη από την δραματική πλοκή μιας όπερας.

Στην πλειονότητα τους, τα ορατόρια χαρακτηρίζονται από μία θεματολογία βασισμένη σε βιβλικές αναφορές και είναι κατά βάση ένα είδος θρησκευτικής μουσικής. Αρκετοί ωστόσο συνθέτες, όπως για παράδειγμα ο Χαίντελ, παρουσίασαν και ορατόρια στηριγμένα σε θέματα της ελληνικής ή ρωμαϊκής μυθολογίας. Στην νεοελληνική ο όρος αυτός αποδίδεται με τον όρο **υμνωδία**.

Τα ορατόρια διακρίνονται συνήθως από τα εξής μουσικά μέρη: μία εισαγωγή (*ouverture*), διάφορες άριες για σόλο φωνές, το ρετσιτατίβο, για την προώθηση της πλοκής του έργου, και χορωδιακά μέρη, συνήθως μεγαλειώδη και επιβλητικά. Οι χορωδίες συνοδεύονται συχνά και από τύμπανα ή τρομπέτες.

Ανάμεσα στα σημαντικότερα και πιο δημοφιλή ορατόρια βρίσκονται ο *[[Μεσσίας (Χαίντελ)|Μεσσίας]]* του Χαίντελ, το *[[Ορατόριο των Χριστουγέννων]]* του Μπαχ και η *[[Δημιουργία (Χάυδν)|Δημιουργία]]* του Χάυδν. Το κείμενο που ανάγεται σε ορατόριο λέγεται λιμπρέτο.

Οι κύριες διαφορές μεταξύ όπερας και ορατόριου είναι οι εξής: η όπερα έχει κατά βάση κοινωνικό περιεχόμενο σε αντίθεση με το ορατόριο το οποίο περιλαμβάνει συνθέσεις θρησκευτικού περιεχομένου. Δεύτερον η όπερα παρουσιάζει σκηνική δράση ενώ στο ορατόριο δεν υπάρχει η δυνατότητα κίνησης πάνω στη σκηνή. Και τα δυο -όπερα και ορατόριο- χρησιμοποιούν επαγγελματίες σολίστ συνήθως δύο από κάθε φύλο, με διαφορετικό ύψος φωνών. Υπάρχει η ορχήστρα και η χορωδία, που εκπροσωπεί συνήθως την λαϊκή γνώμη και άποψη.

Το ορατόριο, όπως και η όπερα, έχουν δανειστεί αρκετά στοιχεία της αρχαίας τραγωδίας. Θα μπορούσαν να χαρακτηριστούν ίσως και απόγονοί της καθώς βλέπουμε πως μοιάζουν, αφού η χορωδία ουσιαστικά είναι ο χορός της αρχαίας τραγωδίας.

## Εξωτερικοί σύνδεσμοι
*The Classical Music Pages: Ορατόριο

Κατηγορία:Μουσική μορφολογία
Χβάνανταλσνιουκουρ

Το **Χβάνανταλσνιουκουρ** (ισλανδικά: *Hvannadalshnjúkur*,  προφορά ΔΦΑ: [ˈkvanːatalsˌn̥ʲuːkʏr]) είναι η ψηλότερη κορυψή του Οραφαγιοκούλ, ένα ηφαίστειο στα νοτιοανατολικά της Ισλανδίας.

Είναι το υψηλότερο όρος της χώρας. Μια μέτρηση που ολοκληρώθηκε τον Αύγουστο του 2005 καθόρισε το ύψος του σε 2.110 μέτρα ενώ σε προηγούμενη μέτρηση είχε βρεθεί στα 2.119 μέτρα. 

Το ηφαίστειο βρίσκεται στα όρια του Εθνικού Πάρκου Σκαφτάφελλ και απλώνεται κάτω από τον παγετώνα *Öræfajökull*. 

Το όνομα του παγετώνα σημαίνει *παγετώνας της καταστροφής*, και ονομάστηκε έτσι μετά από μεγάλες ηφαιστειακές εκρήξεις το 1362 που κατέστρεψαν πολλά αγροκτήματα στην περιοχή. Το ηφαίστειο εξερράγη για τελευταία φορά το 1727 και, παρά την επαναδημιουργία των αγροκτημάτων, η περιοχή είναι ακόμα γνωστή ως *Öræfi*, δηλαδή  'ακαλλιέργητη γη''.

Η αναρρίχηση στην κορυφή του Χβάνανταλσνιουκουρ είναι δυνατή μόνο διασχίζοντας τον παγετώνα.

## Εξωτερικοί σύνδεσμοι

* Εικόνες Ηφαιστείων της Ευρώπης

Κατηγορία:Γεωγραφία της Ισλανδίας
Φλάβιος Ορέστης

Ο **Φλάβιος Ορέστης** (*"Flavius Orestes"*, πέθανε στις 28 Αυγούστου 476) ήταν Ρωμαίος στρατηγός και πολιτικός με καταγωγή από την Παννονία, ο οποίος είχε για λίγο τον έλεγχο στην Δυτική Ρωμαϊκή Αυτοκρατορία το 475-476. Από αριστοκρατική καταγωγή, κατά το ήμισυ ήταν Γερμανός. Υπήρξε υποστηρικτής των Ούννων και ο Αττίλας τον όρισε διπλωμάτη μαζί με τον Έσλα κατά τις διαπραγματεύσεις του με το Θεοδόσιο Β΄. Το 475, ο Ορέστης διορίστηκε αρχηγός του Στρατού και πατρίκιος από τον Αυτοκράτορα της Δύσης Ιούλιο Νέποτα. Όμως αυτό αποδείχθηκε ότι ήταν σφάλμα του Νέποτα, καθώς στις 28 Αυγούστου του 475 ο Φλάβιος Ορέστης κατέλαβε την εξουσία στη Ραβέννα. Λόγω του ότι ήταν γερμανικής καταγωγής, όρισε το γιο του Ρωμύλο να γίνει αυτοκράτορας, στις 31 Οκτωβρίου του 475. Οι Ζήνων και Βασιλίσκος στην Ανατολή δεν αναγνώρισαν το Ρωμύλο και επιπλέον ο Ορέστης προκάλεσε την οργή των μισθοφόρων, οι οποίοι στασίασαν εναντίον του, με αρχηγό τον Οδόακρο, ο οποίος ανακηρύχθηκε Βασιλιάς των Γερμανών στις 23 Αυγούστου του 476. Ο Ορέστης συνελήφθη (28 Αυγούστου) κοντά στην Πιατσέντσα και αμέσως εκτελέστηκε. Έπειτα από εβδομάδες, κατελήφθη και η Ραβέννα και ανατράπηκε ο τελευταίος αυτοκράτορας της Ρώμης Ρωμύλος Αυγουστύλος.

## Παραπομπές



## Βιβλιογραφία

*Gibbon, ''Η Άνοδος και η Πτώση της Ρωμαϊκής Αυτοκρατορίας'' μέρος Ε΄, κεφάλαιο 36.
*J.R. Martindale The Prosopography of the Later Roman Empire.
*Thompson, E. A. (2002). Romans and Barbarians The Decline of the Western Empire. University of Wisconsin Press. 
*Kelly, Christopher (2011). Attila The Hun Barbarian Terror and the Fall of the Roman Empire. Random House. 

Κατηγορία:Ρωμαίοι πολιτικοί
Ευρωπαϊκός Οικονομικός Χώρος

Ο **Ευρωπαϊκός Οικονομικός Χώρος** (ΕΟΧ) δημιουργήθηκε την 1 Ιανουαρίου 1994 μετά από συμφωνία μεταξύ της Ευρωπαϊκής Ζώνης Ελευθέρων Συναλλαγών (ΕΖΕΣ) και της Ευρωπαϊκής Οικονομικής Κοινότητας. Σχεδιάστηκε ώστε να επιτρέψει στις χώρες της ΕΖΕΣ να συμμετάσχουν στην Ευρωπαϊκή Κοινή Αγορά χωρίς να χρειαστεί να γίνουν μέλη της ΕΟΚ. 

## Μέλη
Σε υποχρεωτικό δημοψήφισμα, οι πολίτες της Ελβετίας επέλεξαν να μη συμμετάσχουν στον ΕΟΧ. Αντίθετα οι Ελβετοί συνδέονται με την Ευρωπαϊκή Ένωση με διμερείς συμφωνίες, με διαφορετικό περιεχόμενο από την συμφωνία του ΕΟΧ.

Επομένως τα συμμετέχοντα μέλη είναι τα τρία από τα τέσσερα κράτη-μέλη της ΕΖΕΣ - Ισλανδία, Λίχτενσταϊν και Νορβηγία, χωρίς την Ελβετία - η Ευρωπαϊκή Ένωση και τα 27 κράτη-μέλη της.

## Ελευθερίες του ΕΟΧ
Ο ΕΟΧ βασίζεται σε τέσσερις «ελευθερίες»· την ελεύθερη διακίνηση εμπορευμάτων, προσώπων, υπηρεσιών και κεφαλαίων μεταξύ των χωρών του ΕΟΧ.

## Νομοθεσία του ΕΟΧ
Τα κράτη-μέλη του ΕΟΧ που δεν είναι μέλη της ΕΕ έχουν συμφωνήσει να εφαρμόσουν νομοθεσία παρόμοια με αυτή της ΕΕ στους τομείς της κοινωνικής πολιτικής, προστασίας του καταναλωτή, περιβάλλοντος, εμπορικού δίκαιου και στατιστικής.

## Όργανα
Μια Μικτή Επιτροπή αποτελούμενη από τα μέλη εκτός ΕΕ και την Ευρωπαϊκή Επιτροπή (που αντιπροσωπεύει την ΕΕ) έχει την αρμοδιότητα επέκτασης του σχετικού παράγωγου δικαίου της ΕΕ στα μέλη εκτός ΕΕ.

Ένα Συμβούλιο του ΕΟΧ συνέρχεται δύο φορές τον χρόνο για την διαχείριση των σχέσεων μεταξύ των μελών του ΕΟΧ.

Αντί της ίδρυσης οργάνων για το σύνολο του ΕΟΧ, οι δραστηριότητες των μελών εκτός ΕΕ του ΕΟΧ ρυθμίζονται από την *Εποπτεύουσα Αρχή της ΕΖΕΣ* και το *Δικαστήριο της ΕΖΕΣ*, που εργάζονται παράλληλα με την Ευρωπαϊκή Επιτροπή και το Δικαστήριο της Ευρωπαϊκής Ένωσης.

Κατηγορία:Οικονομία
Κατηγορία:Ευρωπαϊκή Ένωση
Κατηγορία:Ευρωπαϊκό Δίκαιο

Κατηγορία:Ηνωμένο Βασίλειο και Ευρωπαϊκή Ένωση
Εθνικό Πάρκο Σκάφταφελλ

Το **Εθνικό Πάρκο Σκάφταφελλ** (*Skaftafell*) βρίσκεται μεταξύ του Κίρκγιουμπεγιαρκλαουστουρ (*Kirkjubæjarklaustur*) και του Χιοφν (*Höfn*) στα νότια της Ισλανδίας.

Ιδρύθηκε στις 15 Σεπτεμβρίου 1967 και μεγεθύνθηκε δύο φορές από τότε. Σήμερα το πάρκο έχει έκταση περίπου 1700 τετραγωνικά χλμ., γεγονός που το καθιστά το δεύτερο μεγαλύτερο εθνικό πάρκο της Ισλανδίας. Εδώ βρίσκονται η κοιλάδα *Mörsárdalur*, το βουνό *Κρίστιναρτινταρ και ο παγετώνας *Skaftafellsjökull*. 

Το τοπίο είναι παρόμοιο με αντίστοιχα των [[Άλπεις|Άλπεων]], αλλά έχει μορφοποιηθεί μέσω χιλιάδων χρόνων από διαφορετικές επιδράσεις φωτιάς (ηφαιστειακές εκρήξεις του [[Ούραεφαγιουκουλλ]] (Öraefajökull)  ή του [[Χβάννανταλσνγιουκουρ]] (Hvannadalshnjúkur)) και νερού (οι παγετώνες Σκέιδαραγιοκουλ και Σκάφταφελλσγιοκουλλ) καθώς και οι ποταμοί Σκέιδαρα, Μόρσα και Σκάφταφελσα. Ηφαιστειακές εκρήξεις υπό την παγοσκεπή κορυφή μπορούν να οδηγήσουν σε εκροές του παγετώνα ([[Ισλανδική γλώσσα|Ισλανδικά]]:* jökulhlaup*) που διογκώνουν μαζικά τον ποταμό Skeiðará. Η αμμώδης άγονη γη μεταξύ του παγετώνα και της θάλασσας προκαλούμενη από jökulhlaup αποκαλείται [[Σάντουρ]] (Sandur). Η τελευταία γιόκουλχλαουπ σημειώθηκε το [[1996]]. 

Το Σκάφταφελλ είναι αρκετά γνωστό για το ευχάριστο κλίμα του και τις ηλιόλουστες καλοκαιρινές μέρες, οι οποίες δεν είναι τόσο διαδεδομένες στον Ισλανδικό νότο. Στην περιοχή βρίσκεται μεγάλο δάσος από σημύδες (*Bæjarstaðarskógur''). Από τη στιγμή που η είσοδος στα πρόβατα είναι απαγορευμένη στην περιοχή, η βλάστηση ευδοκιμεί. Στο πάρκο μπορούν να θεαθούν και πολλά διαφορετικά πτηνά καθώς και αλεπούδες. 

Κοντά στο κέντρο επισκεπτών βρίσκεται και ο καταρράκτης Σβάρτιφος (Svartifoss, Μαύροι Καταρράκτες) που χύνεται από ύψος 12 περίπου μέτρων. Το όνομά του προέρχεται από τις στήλες μαύρου βασάλτη πίσω του. 

Στο Μεσαίωνα υπήρχαν μερικές μεγάλες φάρμες στην περιοχή, οι οποίες όμως εγκαταλείφθηκαν λόγω ηφαιστειακών εκρήξεων και τις επακόλουθες εκροές παγετώνα. Οι δύο επιζώσες φάρμες συντηρούνται σήμερα βασικά από τον τουρισμό.  Το πάρκο διαθέτει επίσης πληροφοριακό κέντρο και σημεία για κατασκήνωση. Πολλά  μονοπάτια αναρριχήσεων διασχίζουν την περιοχή.

## Εξωτερικοί σύνδεσμοι
* 
*Svartifoss - Φωτογραφίες από το www.islandsmyndir.is
*Επίσημος δικτυακός τόπος του πάρκου
*Φωτογραφίες,Γαλλικό κείμενο

Κατηγορία:Γεωγραφία της Ισλανδίας
Σκαφταφελλ
Σταυρούλα Γκουβούση

Η **Σταυρούλα Γκουβούση** (1897 - 26 Αυγούστου 1960) ήταν η πρώτη Ελληνίδα που εκτελέστηκε έχοντας καταδικαστεί σε θάνατο για ποινικό αδίκημα. 

Στις 7 Ιανουαρίου 1959 είχε πνίξει την έγκυο νύφη της Μεταξία Γκουβούση μέσα σε μία στέρνα στον κήπο του σπιτιού της στο Λεωνίδιο, πιστεύοντας ότι το βρέφος που κυοφορούσε ήταν καρπός παράνομου έρωτα. Συνεργός στο έγκλημά της ήταν ο 22χρονος γιος της και σύζυγος του θύματος Δημήτρης Γκουβούσης, ο οποίος εκτελέστηκε κι αυτός. Μάλιστα αρχικά μητέρα και γιος επιχείρησαν να εμφανίσουν τη δολοφονία ως ατύχημα, προσπαθώντας να παραπλανήσουν τις αρχές.

Η Γκουβούση καταδικάστηκε σε θάνατο από το κακουργιοδικείο της Κυπαρισσίας και εκτελέστηκε τα ξημερώματα της 26ης Αυγούστου 1960 στον Υμηττό. Νωρίτερα είχε υποβάλει αίτηση χάριτος με σκοπό η ποινή της να μετατραπεί σε ισόβια κάθειρξη, όμως η αίτηση απορρίφθηκε από το Συμβούλιο Χαρίτων παμψηφεί.

Η εκτέλεση της 63χρονης πεθεράς ήταν η πρώτη εκτέλεση γυναίκας στην Ελλάδα, δεν ήταν όμως η πρώτη καταδίκη σε θανατική ποινή, καθώς το 1931 είχαν καταδικαστεί σε θάνατο η σύζυγος και η πεθερά του Δημήτρη Αθανασόπουλου, η ποινή των οποίων όμως μετατράπηκε στη συνέχεια σε ισόβια κάθειρξη.

## Πηγή
Εφημερίδα «Μακεδονία» Κυριακή 28 Αυγούστου 1960, Ψηφιακή συλλογή εφημερίδων της Εθνικής Βιβλιοθήκης της Ελλάδος

Κατηγορία:Έλληνες εγκληματίες
Κατηγορία:Εκτελεσθέντες για ποινικά εγκλήματα
Φάων (μυθολογία)

[μικρογραφία|δεξιά|295px|«Σαπφώ - Φάων - Έρωτας» (πίνακας του [Ζακ-Λουί Νταβίντ, 1809)]]
Ο **Φάων** σύμφωνα με την ελληνική μυθολογία ήταν ένας θαλάσσιος δαίμων που συνδέθηκε με την Αφροδίτη.

## Ο μύθος
Στον μύθο εμφανίζεται ως άσχημος και γέρος λεμβούχος στη Μυτιλήνη, που διαπορθμούσε κατοίκους στην έναντι ακτή της Μικράς Ασίας, ώσπου κάποια μέρα ήρθε στη βάρκα του, η Αφροδίτη μεταμφιεσμένη σε γριά. Ο Φάων τη μετέφερε στη Μικρά Ασία και δεν δέχθηκε αμοιβή. Σε αντάλλαγμα, η Αφροδίτη του έδωσε μια αλοιφή, που όταν την χρησιμοποίησε μεταμορφώθηκε σε όμορφο νέο και γοήτευσε πολλές γυναίκες με την ομορφιά του.

Η Σαπφώ τον ερωτεύθηκε. Έγιναν εραστές, αλλά ο Φάων δυσαρεστήθηκε μαζί της και την υποτίμησε. Η Σαπφώ, απογοητευμένη με την απόρριψή του, αυτοκτόνησε πέφτοντας από ένα βράχο στη θάλασσα. Σύμφωνα με τον Αιλιανό, ο Φάων δολοφονήθηκε από έναν απατημένο σύζυγο.

* Άλλες πηγές για αυτή τη μυθοπλασία είναι ο Οβίδιος και ο Λουκιανός.

## Παρατηρήσεις
Ο μύθος αυτός αποτελεί μία από τις χαρακτηριστικές λαϊκές μυθοπλασίες, που απαντώνται από τους πανάρχαιους χρόνους στην αναζήτηση της αιώνιας νεότητας και του κάλλους, που αργότερα οι αλχημιστές το αποκάλεσαν «ελιξίριο της ζωής». Στον μύθο αυτό φέρεται να ικανοποιεί η Αφροδίτη τον καημό του Φάωνα, αλλά και το τέλος της Σαπφώ (Σαπφούς) για να μη δει το γήρας της. Η Σαπφώ ύμνησε στις ωδές της τον Φάωνα που ως θαλάσσιος δαίμων φαίνεται ουσιαστικά να τον ακολούθησε.

Τον μύθο χρησιμοποίησε επίσης και η αττική κωμωδία, η οποία και έπλασε τη φανταστική ερωτική σχέση του νέου με την Αφροδίτη. Αλλά και η αγγειογραφία πολλές φορές έλαβε ως θέμα της τον μύθο αυτό, κάτι που σημαίνει ότι ήταν ιδιαίτερα διαδεδομένος και αγαπητός. Χαρακτηριστική είναι η απεικόνιση του νέου Φάωνα ανάμεσα σε κλάδους, να περιβάλλεται από τις Νύμφες Χρύση και Φιλόμελη, τον Ἔρωτα, την Πειθὼ και τον Ἵμερο, σε αρχαία αττική ερυθρόμορφη κύλικα, περίπου του 410 π.Χ., που εκτίθεται στο Εθνικό Μουσείο του Παλέρμο.

## Πηγές
* *Εγκυκλοπαίδεια Πάπυρος Larousse Britannica*, τόμος 59ος, σελ. 203.

Φαων
Φαων
Λειτουργία (μουσική)

Η **Λειτουργία** (*Missa*), δεν είναι μια καθαρή μουσική φόρμα αλλά πρόκειται στην ουσία για τη θεία λειτουργία της Καθολικής Εκκλησίας οπότε και ως μουσικό είδος πρέπει να ακολουθεί το καθολικό τυπικό. 

Τα βασικά μέρη της Λειτουργίας, που το κείμενο της είναι στα λατινικά, είναι πέντε:

* *Kyrie* (Κύριε)

* *Gloria* (Δόξα)

* *Credo* (Πιστεύω)

* *Sanctus-Benedictus* (Άγιος, άγιος)

* *Agnus dei* (Ο αμνός του θεού)

Αρχικά η Λειτουργία ήταν μια σύνθεση a cappella, κατά το 17ο αιώνα όμως εισάγεται η οργανική συνοδεία από εκκλησιαστικό όργανο και αργότερα, με την τελειοποίηση των μουσικών οργάνων και την ανάπτυξη της οργανικής μουσικής, έχουμε μια ολόκληρη ορχήστρα που συνοδεύει τους σολίστες-τραγουδιστές και τη χορωδία.

Μία από τις γνωστότερες λειτουργίες, είναι η *«Λειτουργία του Πάπα Μαρκέλου»* που έγραψε ο Παλεστρίνα και για την οποία θρυλείται ότι ήταν η αιτία να διασωθεί η πολυφωνία στη Δυτική Μουσική, όταν η Καθολική Εκκλησία σκεφτόταν σοβαρά την επιστροφή στη μονοφωνία λόγω της πολυφωνικής υπερβολής που δεν επέτρεπε πλέον την κατανόηση του κειμένου από τους πιστούς.

Στη μορφή της λειτουργίας έγραψαν σημαντικοί συνθέτες όπως οι Μπαχ, Χάυντν, Μότσαρτ, Σούμαν, Λιστ κ.ά.

## Εξωτερικοί σύνδεσμοι
* 

Κατηγορία:Καθολική μουσική
Κατηγορία:Μεσαιωνική μουσική
Κατηγορία:Αναγεννησιακή μουσική
Χάρων (μυθολογία)

Στην Ελληνική μυθολογία, ο **Χάρων** (ή **Χάρος** στα νέα ελληνικά) ήταν ο πορθμέας του Άδη. (Το αντίστοιχο στην Ετρουσκική μυθολογία ήταν ο Charun). Μετέφερε με τη βάρκα του, τους πρόσφατα αποθανόντες από τη μια όχθη του ποταμού Αχέροντα στην άλλη, όπου σύμφωνα με τη μυθολογία βρισκόταν η είσοδος του Άδη. Οι νεκροί έπρεπε οπωσδήποτε να πληρώσουν στον Χάροντα έναν οβολό για τα ναύλα. Γι' αυτό στην αρχαία Ελλάδα τοποθετούσαν πάντα έναν οβολό κάτω από τη γλώσσα των νεκρών σωμάτων πριν τα ενταφιάσουν, για να έχει να πληρώσει ο νεκρός τον Χάροντα. Όσοι δεν είχαν να πληρώσουν ήταν καταδικασμένοι να περιπλανιούνται στις όχθες του Αχέροντα για εκατό χρόνια.

Ο Χάρων ήταν γιος του Ερέβους και της Νύχτας. Παριστανόταν σαν ένας ιδιότροπος, σκελετωμένος γέροντας ή ως φτερωτός δαίμονας με ένα διπλό σφυρί.

## Εμφανίσεις στην λογοτεχνία

Συχνά αναφερόταν ότι μετέφερε τις ψυχές αντίπερα στον ποταμό της Στύγας. Αυτό προτείνεται από τον Βιργίλιο στην *Αινειάδα* του. Ωστόσο, στις περισσότερες πηγές, συμπεριλαμβανομένου και του Παυσανία (x.28) και, αργότερα, της *Κόλασης* του Δάντη, ο ποταμός ήταν ο Αχέροντας.

Στο έργο του Λουκιανού, *[[Νεκρικοί Διάλογοι]]*, ο κυνικός φιλόσοφος Μένιππος αναφέρεται ως ο μόνος που διέσχισε ποτέ τον Αχέροντα χωρίς να πληρώσει τον οβολό στο Χάρο - αφού δεν είχε. Στο διάλογο αυτόν εμφανίζεται για πρώτη φορά και η ρήση *"ουκ αν λάβοις παρά του μη έχοντος"* (δεν μπορείς να πάρεις από αυτόν που δεν έχει), η οποία έμεινε παροιμιώδης.

Σύμφωνα με την *[[Αινειάδα]]* του Βιργίλιου (βιβλίο 6), η Κυμαία Σίβυλλα κατευθύνει τον Αινεία στο χρυσό κλώνο που είναι απαραίτητος για να διασχίσει το ποτάμι ενόσω είναι ακόμη ζωντανός και να επιστρέψει στον κόσμο. Ο Ορφέας επίσης έκανε το ταξίδι στον κάτω κόσμο και γύρισε πίσω ζωντανός.

Ο Δάντης Αλιγκιέρι ενσωμάτωσε τον Χάροντα στη Χριστιανική μυθολογία στη Θεία Κωμωδία του. Είναι ίδιος με το Ελληνικό αντίστοιχό του, πληρώνεται έναν οβολό για να διασχίσει τον Αχέροντα. Είναι ο πρώτος χαρακτήρας που κατονομάζεται από όσους συναντά ο Δάντης στην Κόλαση, στο τρίτο Άσμα της "Κόλασης".

## Ετυμολογία

Το όνομα *Χάρων* πιθανότατα προέρχεται από το επίθετο *"χάρων"*, που αποτελεί ποιητικό τύπο του αρχαίου *χαροπός/ -ωπός* 

## Εξωτερικοί σύνδεσμοι
* 

Κατηγορία:Χθόνιες θεότητες της ελληνικής μυθολογίας
Κατηγορία:Θεότητες του θανάτου
Κατηγορία:Άδης
Χάρων

Με το όνομα **Χάρων** αναφέρονται τα εξής πρόσωπα:

* Χάρων ο Θηβαίος, Θηβαίος πολιτικός, φίλος και οπαδός του Πελοπίδα
* Χάρων ο Λαμψακηνός, Έλληνας ιστορικός του 5ου αιώνα π.Χ.
* Χάρων ο Καρχηδόνιος, ιστορικός της ελληνιστικής εποχής
* Χάρων ο Ναυκρατίτης, ιστορικός της ελληνιστικής εποχής

## Μυθολογία
* Χάρων (μυθολογία), ο πορθμέας του Κάτω Κόσμου που μετέφερε τις ψυχές των νεκρών στον Άδη

## Άλλες χρήσεις
* Χάρων (δορυφόρος), ο μεγαλύτερος από τους πέντε δορυφόρους του νάνου πλανήτη Πλούτωνα.
Κόζι Μουροφούσι

Ο **Κόζι Μουροφούσι** (, 8 Οκτωβρίου 1974) είναι Ιάπωνας σφυροβόλος, χρυσός Ολυμπιονίκης στην Ολυμπιάδα της Αθήνας.

## Βιογραφία
Γεννήθηκε στις 8 Οκτωβρίου 1974 στην πόλη Νουμάζου, της επαρχίας Σιζουόκα. Προέρχεται από οικογένεια με πλούσια παράδοση στο στίβο και ιδιαίτερα στις ρίψεις. Ο πατέρας του, Σιγκενόμπου Μουροφούσι, ήταν πέντε φορές πρωταθλητής Ασίας και δώδεκα φορές πρωταθλητής Ιαπωνίας στη σφυροβολία. Η μητέρα του, η Ρουμάνα Σεραφίνα Μόριτζ, ήταν αθλήτρια του ακοντισμού, ενώ η μικρή αδερφή του, Γιούκα, είναι κάτοχος του εθνικού ρεκόρ στη δισκοβολία και στη σφυροβολία γυναικών.

Άρχισε να ασχολείται με το στίβο σε ηλικία 10 ετών. Επέλεξε τη σφυροβολία στο Γυμνάσιο, και αργότερα πιο συστηματικά στη Γυμναστική Ακαδημία, έχοντας ως πρότυπο και πρώτο του δάσκαλο τον πατέρα του. Η πρώτη του διάκριση ήρθε το 1994, όταν κατέλαβε τη δεύτερη θέση στους Πανασιατικούς Αγώνες στη Χιροσίμα. Από το 1995 είναι μόνιμος πρωταθλητής στην Ιαπωνία έως πρόσφατα, το 2013. Τον Απρίλιο του 1998 πετυχαίνοντας επίδοση 76,65 μέτρων κατέρριψε το ρεκόρ Ιαπωνίας που κατείχε ο πατέρας του για 14 χρόνια. Δύο χρόνια αργότερα έγινε ο πρώτος σφυροβόλος από την Ασία που ξεπέρασε το φράγμα των 80 μέτρων. Συνολικά έχει βελτιώσει το ρεκόρ Ιαπωνίας 18 φορές.

Η διεθνής αναγνώριση για τον Μουροφούσι ήρθε το 2001, όταν κατέκτησε το ασημένιο μετάλλιο στο Παγκόσμιο Πρωτάθλημα ανοικτού στίβου του στο Έντμοτον του Καναδά. Δύο χρόνια αργότερα, στο Παγκόσμιο Πρωτάθλημα του 2003, στο Παρίσι κατέλαβε την τρίτη θέση. Η μεγαλύτερη όμως διάκριση στην καριέρα του ήρθε όταν αναδείχτηκε χρυσός ολυμπιονίκης το 2004 στην Αθήνα, αν και δεν πρώτευσε στον αγώνα, μετά την ακύρωση του νικητή, Ούγγρου Άντριαν Αννούς, λόγω χρήσης απαγορευμένων ουσιών. Το 2011 κατέκτησε το χρυσό μετάλλιο στο Παγκόσμιο Πρωτάθλημα στο Νταεγού της Κορέας και ένα χρόνο αργότερα το χάλκινο μετάλλιο στους Ολυμπιακούς Αγώνες στο Λονδίνο.

Το ατομικό του ρεκόρ είναι 84,86 μέτρα και το πέτυχε στις 29 Ιουνίου 2003 στην Πράγα και αποτελεί εκτός από εθνικό και ρεκόρ Ασίας. Θεωρείται ένας από τους κορυφαίους σύγχρονους σφυροβόλους. Το ψηλόλιγνο παρουσιαστικό του δεν παραπέμπει σε σφυροβόλο, ωστόσο διακρίνεται για την εξαιρετική τεχνική του και για τη σταθερότητα του σε βολές πάνω από 80 μέτρα.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα του Κόζι Μουροφούσι
* Στατιστικά στοιχεία στο site της IAAF

Κατηγορία:Ιάπωνες αθλητές του στίβου
Κατηγορία:Σφυροβόλοι
Κατηγορία:Χρυσοί Ολυμπιονίκες του στίβου
The Flowers Of Romance

*The Flowers Of Romance* είναι το όνομα των παρακάτω συγκροτημάτων:

* Το πανκ γκρουπ The Flowers Of Romance που ιδρύθηκε το 1976.
* Το ελληνικό Γκόθικ ροκ γκρουπ The Flowers Of Romance
The Flowers of Romance

Οι **Flowers of Romance** ήταν ελληνικό gothic punk μουσικό συγκρότημα με αγγλικό στίχο.

## Ιστορία
Το συγκρότημα σχηματίστηκε το 1981 από τους Τάσο Δημητριάδη (μπάσσο), Κώστα Βένο (κιθάρα) και Μιχάλη Πούγουνα (φωνητικά). Από το συγκρότημα πέρασαν πολλοί ακόμη μουσικοί ενώ στην πορεία ο punk ήχος αντικαταστάθηκε με new wave φόρμες. Δίσκοι των *Flowers Of Romance* κυκλοφόρησαν και στην Ευρώπη από ξένες δισκογραφικές εταιρείες και πολλά τραγούδια τους συμπεριλήφθηκαν σε συλλογές. Εμφανίστηκαν σε πολλές συναυλίες στην Ελλάδα αλλά ήταν γνωστοί και στο εξωτερικό. Διαλύθηκαν το 1998 λόγω προσωπικών διαφορών των βασικών μελών τους.

## Δισκογραφία
**ANOVIS* (Wipe Our Rec 1986)
**The Flowers of Romance - The Story so Far* (Music & Elsewhere - Αγγλία, 1992)
**Dorian Grey* (LP Wipe Out Rec, 1990)
**Love Means Death* (12" EP Wipe Out Rec, 1992)
**Pleasure & The Pain/Winter Waltz* (7" single EP Wipe Out Rec, 1993)
**Pleasure & The Pain* (LP Wipe Out Rec)
***Pleasure & The Pain* (CD γερμανική έκδοση με έξτρα τραγούδια, Nyctalopia Rec, 1994)
**Channel Z* (CD single Hyperium, Γερμανία, 1996)
**Brilliant Mistakes* (CD Hyperium, Γερμανία, 1996)

## Συμμετοχές
**WIPE OUT presents 12 Raw Greek Bands* (LP Wipe Out Ελλάδα-Βέλγιο, 1988)
**Double Shot* (LP Wipe Out/Boom Rec, 1991)
**Gothic Spirit vol.1* (CD Spectre Rec. Γερμανία, 1994)
**When the Sun Goes Down* (CD Foundation, Γερμανία, 1995)

## Παραπομπές


## Βιβλιογραφία
*
* Mercer, Mick (1997), *Hex Files: The Goth Bible*. Overlook Press; 1 Amer ed edition.  (σελ. 51)

## Εξωτερικοί σύνδεσμοι
*
*Πληροφορίες για το συγκρότημα από το eMax.gr
*Συνέντευξη στο avopolis.gr (Μιχάλης Πούγουνας)

Κατηγορία:Post-punk συγκροτήματα
Κατηγορία:Ελληνικά gothic rock συγκροτήματα
Κατηγορία:Μουσικά συγκροτήματα από την Αθήνα
Σβάρτιφος

thumb|240px|Ο καταρράκτης το καλοκαίρι
Ο **Σβάρτιφος** (**Svartifoss**) (*Μαύροι Καταρράκτες*) είναι καταρράκτης στο Εθνικό Πάρκο Σκαφτάφελλ στην Ισλανδία και ένα από τα πιο δημοφιλή αξιοθέατα του πάρκου. Περιβάλλεται από στήλες σκούρας λάβας, στις οποίες χρωστά το όνομά του. Οι εξαγωνικές στήλες μορφοποιήθηκαν από την ροή λάβας που έπηξε αργά και δημιούργησε κρυστάλλωση. Παρόμοιες αλλά πιο διάσημες μορφοποιήσεις συναντώνται στην Βόρεια Ιρλανδία στο *Giant’s Causeway* και στο νησί Στάφφα στη Σκωτία. 

Οι στήλες αυτές βασάλτη ενέπνευσαν Ισλανδούς αρχιτέκτονες, γεγονός που είναι ορατό στην εκκλησία *Hallgrímskirkja* στο Ρέικιαβικ καθώς και στο Εθνικό Θέατρο. 

## Εξωτερικοί σύνδεσμοι
* Σβάρτιφος – Φωτογραφίες από το www.islandsmyndir.is

Κατηγορία:Γεωγραφία της Ισλανδίας
Κατηγορία:Καταρράκτες
Τετραγωνικό χιλιόμετρο

Το **τετραγωνικό χιλιόμετρο** (**km<sup>2</sup>**) είναι μονάδα μέτρησης εμβαδού. Ορίζεται ως το εμβαδό ενός τετραγώνου, η κάθε πλευρά του οποίου έχει μήκος χίλια μέτρα. Χρησιμοποιείται συνήθως για μέτρηση μεγάλων επιφανειών, κυρίως γεωγραφικών (π.χ. χώρες, νησιά, δασικές ή σπανιότερα θαλάσσιες εκτάσεις, λίμνες, παγόβουνα, λεκάνες απορροής ποταμών, έρημοι, μεγάλοι ανοιχτοί χώροι). Το διεθνές σύμβολό του είναι **km<sup>2</sup>**, ενώ σε ελληνικά κείμενα, ιδίως παλαιότερα, απαντά το **τ.χλμ.**.

## Ισοδυναμίες

Ένα τετραγωνικό χιλιόμετρο km² ισοδυναμεί με:
* Εκατό εκτάρια (ha)
* Ένα εκατομμύριο τετραγωνικά μέτρα (m²)
* Χίλια στρέμματα (= δεκάρια)
* 0,3861 τετραγωνικά μίλια (1 τετραγωνικό μίλι mi² = 2,59 τετραγωνικά χιλιόμετρα km²)
* 247,1 έικρ (ac)

## Εξωτερικοί σύνδεσμοι
* Διοργανικό Εγχειρίδιο Σύνταξης Κειμένων

Κατηγορία:Μονάδες επιφάνειας
Κατηγορία:Παραγόμενες μονάδες του SI
Αρχή της αντιστοιχίας

Σύμφωνα με την **αρχή της αντιστοιχίας**, τα αποτελέσματα της κβαντομηχανικής μελέτης ενός συστήματος συμπίπτουν, σε κάποιο συγκεκριμένο όριο, με αυτά της Κλασικής Φυσικής και τα φαινόμενα περιγράφονται με τους νόμους της δεύτερης. Αυτό συμβαίνει για καλά καθορισμένα κυματοπακέτα, στο όριο των "μεγάλων κβαντικών αριθμών", όταν n \to \infty  ή ακόμα όταν \hbar \to 0 ή m \to \infty, δηλαδή όταν εξετάζουμε μακροσκοπικά σώματα. Με αυτή την έννοια η Κλασική Φυσική ουσιαστικά θεωρείται σαν οριακή περίπτωση της Κβαντομηχανικής.

Φυσιολογική συνέπεια της Αρχής της αντιστοιχίας είναι και η διαπίστωση πως όσα μεγέθη διατηρούνται στην Κλασική Μηχανική, αναγκαστικά διατηρούνται και στην Κβαντομηχανική (π.χ. ορμή, στροφορμή κλπ).

Επίσης, απόδειξη αλλά και εναλλακτική διαπίστωση της αρχής της αντιστοιχίας είναι και το Θεώρημα του Έρενφεστ.

Κατηγορία:Κβαντική μηχανική
Κατηγορία:Φυσικοί νόμοι
Κατηγορία:Αρχές
Κατηγορία:Φιλοσοφία της φυσικής
Κατηγορία:Μεταθεωρία